CELEX: 32020R1634
Language: sk
Date: 2020-11-04 00:00:00
Title: Vykonávacie nariadenie Komisie (EÚ) 2020/1634 zo 4. novembra 2020, ktorým sa povoľuje umiestnenie cukrov získaných z dužiny kakaovníka pravého (Theobroma cacao L.) na trh ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

5.11.2020   
               
               
                  SK
               
               
                  Úradný vestník Európskej únie
               
               
                  L 367/39
               
            
         VYKONÁVACIE NARIADENIE KOMISIE (EÚ) 2020/1634
         zo 4. novembra 2020,
         ktorým sa povoľuje umiestnenie cukrov získaných z dužiny kakaovníka pravého (Theobroma cacao L.) na trh ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:
         
                     (1)
                  
                  
                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.
                  
               
                     (2)
                  
                  
                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.
                  
               
                     (3)
                  
                  
                     Podľa článku 12 nariadenia (EÚ) 2015/2283 má Komisia rozhodnúť o povolení a umiestnení novej potraviny na trh Únie a o aktualizácii únijného zoznamu.
                  
               
                     (4)
                  
                  
                     Vykonávacím nariadením Komisie (EÚ) 2020/206 (3) bolo povolené umiestnenie dužiny plodu, šťavy z dužiny, koncentrovanej šťavy z dužiny kakaovníka pravého Theobroma cacao L. na trh ako tradičnej potraviny z tretej krajiny podľa nariadenia (EÚ) 2015/2283 a zmenený únijný zoznam povolených nových potravín.
                  
               
                     (5)
                  
                  
                     Spoločnosť Cabosse Naturals NV (ďalej len „žiadateľ“) predložila 22. novembra 2019 Komisii v súlade s článkom 10 ods. 1 nariadenia (EÚ) 2015/2283 žiadosť o uvedenie cukru získaného z dužiny kakaovníka pravého (Theobroma cacao L.) na trh Únie ako novej potraviny. Žiadateľ požiadal o používanie cukrov získaných z dužiny kakaovníka pravého (Theobroma cacao L.) ako zložky potravín celkovej populácie.
                  
               
                     (6)
                  
                  
                     Cukry sa získavajú sušiacim alebo purifikačným procesom, ktorý odstraňuje nadbytočnú vlhkosť a ostatné zložky prítomné v koncentrovanej dužinovej šťave z kakaovníka pravého (Theobroma cacao L.).
                  
               
                     (7)
                  
                  
                     Komisia sa domnieva, že hodnotenie bezpečnosti aktuálnej žiadosti Európskym úradom pre bezpečnosť potravín v súlade s článkom 10 ods. 3 nariadenia (EÚ) 2015/2283 nie je potrebné. Cukry získané z koncentrovanej dužinovej šťavy z kakaovníka pravého (Theobroma cacao L.) sušením alebo purifikáciou sú rovnaké ako cukry prirodzene prítomné v dužine kakaovníka pravého (Theobroma cacao L.) a pozostávajú najmä z glukózy a fruktózy, ktoré majú dlhú históriu bezpečného používania v potravinách, takže ich povolenie by nezmenilo bezpečnostné hľadiská, o ktoré sa opieralo povolenie koncentrovanej dužinovej šťavy z kakaovníka pravého (Theobroma cacao L.) ako tradičnej potraviny.
                  
               
                     (8)
                  
                  
                     Informácie uvedené v žiadosti poskytujú dostatočné dôvody na to, aby sa dalo skonštatovať, že použitia a prípustné množstvá, ktoré sa navrhujú v prípade cukru získaného z dužiny kakaovníka pravého (Theobroma cacao L.) ako novej potraviny, sú v súlade s článkom 12 nariadenia (EÚ) 2015/2283.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            
               1.   Cukry získané z dužiny kakaovníka pravého (Theobroma cacao L.) špecifikované v prílohe k tomuto nariadeniu sa zaraďujú do únijného zoznamu povolených nových potravín podľa vykonávacieho nariadenia (EÚ) 2017/2470.
            
            
               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe.
            
         
         
            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 327, 11.12.2015, s. 1.
         
            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
         
            (3)  Vykonávacie nariadenie Komisie (EÚ) 2020/206 zo 14. februára 2020, ktorým sa povoľuje umiestnenie dužiny plodu, šťavy z dužiny, koncentrovanej šťavy z dužiny kakaovníka pravého Theobroma cacao L. na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie (EÚ) 2017/2470 (Ú. v. EÚ L 43, 17.2.2020, s. 66).
      
      
         
            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:
            
                        1.
                     
                     
                        V tabuľke 1 (Povolené nové potraviny) sa v príslušnom abecednom poradí vkladá tento zápis:
                        
                                    Povolená nová potravina
                                 
                                 
                                    Podmienky, za ktorých možno novú potravinu používať
                                 
                                 
                                    Doplňujúce špecifické požiadavky na označovanie
                                 
                                 
                                    Iné požiadavky
                                 
                              
                                    „Cukry získané z dužiny kakaovníka pravého (Theobroma cacao L.)
                                    
                                 
                                 
                                    Nešpecifikované
                                 
                                 
                                    Názov novej potraviny na označení potravín, ktoré ju obsahujú, je ‚cukry získané z dužiny kakaovníka pravého (Theobroma cacao L.)‘, ‚glukóza získaná z dužiny kakaovníka pravého (Theobroma cacao L.)‘ alebo ‚fruktóza získaná z dužiny kakaovníka pravého (Theobroma cacao L.)‘ v závislosti od použitej formy.“
                                 
                                 
                                     
                                 
                              
                  
                        2.
                     
                     
                        V tabuľke 2 (Špecifikácie) sa v príslušnom abecednom poradí vkladá tento zápis:
                        
                                    Povolená nová potravina
                                 
                                 
                                    Špecifikácie
                                 
                              
                                    „Cukry získané z dužiny kakaovníka pravého (Theobroma cacao L.)
                                    
                                 
                                 
                                    
                                       Opis/definícia:
                                    
                                    Cukry sa získavajú z koncentrovanej šťavy z dužiny kakaovníka pravého (Theobroma cacao L.) buď sušiacim procesom, alebo purifikačným procesom s cieľom dosiahnuť vysoko čistú glukózu alebo fruktózu.
                                    
                                       Cukry vyrobené sušiacim procesom
                                    
                                    Nutričné zloženie:
                                    Celkový obsah cukrov (g/100 g): > 80
                                    Vlhkosť (%): < 5
                                    Mikrobiologické kritériá:
                                    Počet aeróbnych mikroorganizmov (JTK/g): < 104
                                    
                                    Plesne a kvasinky (JTK/g): < 50
                                    
                                       Enterobacteriaceae (JTK/g): < 10
                                    
                                       Salmonella spp.: Neprítomná v 25 g
                                    
                                       Alicyclobacillus: Neprítomný v 50 g
                                    Termoacidofilné baktérie: Neprítomné v 50 g
                                    
                                       Cukry vyrobené purifikačným procesom
                                    
                                    Nutričné zloženie glukózy získanej z dužiny kakaovníka pravého (Theobroma cacao L.):
                                    Obsah glukózy (%): > 93
                                    Popol (%): < 0,2
                                    Vlhkosť (%): < 1,0
                                    Nutričné zloženie fruktózy získanej z dužiny kakaovníka pravého (Theobroma cacao L.):
                                    Obsah fruktózy (%): > 98
                                    Obsah glukózy (%): < 0,5 %
                                    Popol (%): < 0,2
                                    Vlhkosť (%): < 0,5
                                    Mikrobiologické kritériá pre glukózu a fruktózu získané z dužiny kakaovníka pravého (Theobroma cacao L.):
                                    Počet aeróbnych mikroorganizmov (JTK/g): < 104
                                    
                                    
                                       Salmonella spp.: Neprítomné v 25 g“